**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Βορείου Αιγαίου .**

**Τηλ.:** 6974055854,  **fax:** 2674022211, **web site:** www.eakp.gr, **email:** **info@eakp.gr**

 **Μυτιλήνη 9 Μαΐου 2024**

**ΣΤΙΣ 10 ΜΑΗ ΨΗΦΙΖΟΥΜΕ Ε.Α.Κ.Π.**

**ΚΑΙ ΣΤΗΝ ΚΑΛΠΗ ΚΑΙ ΗΛΕΚΤΡΟΝΙΚΑ**

 **Συναδέλφισσες συνάδελφοι**

Πραγματοποιήθηκε την Τετάρτη **17/4** η εκλογοαπολογιστική Γενική Συνέλευση της Ένωσης με μόλις 6 μέλη της Ένωσης παρόντα.

Αποτέλεσμα της πλήρους απαξίωσης των συλλογικών διαδικασιών που αντιστοιχεί και στη συνδικαλιστική αδράνεια του προεδρείου της Ένωσης αλλά και της ελλιπούς ενημέρωσης των μελών. Παρόλο που ο πρόεδρος στην εισήγησή του ανέφερε και συχνές επισκέψεις στα κλιμάκια, η εικόνα που αντικρύσαμε ήταν εντελώς διαφορετική.

Όσο αφορά τα πεπραγμένα της συνεδρίασης, από τον απολογισμό που παρουσίασε το προεδρείο απουσίαζε για άλλη μια φορά οποιαδήποτε μορφή αγωνιστικής διεκδίκησης και η υποτιθέμενη συνδικαλιστική δραστηριότητα περιορίστηκε πάλι σε συναντήσεις και διαβουλεύσεις με υπηρεσιακούς και πολιτικούς παράγοντες. Για άλλη μια φορά τόλμησαν να κατηγορήσουν την Ε.Α.Κ.Π. για τη προσπάθεια να εξασφαλιστεί το δικαίωμα ψήφου και συμμετοχής όλων των συναδέλφων, με νομικά μέσα. Φέρουν τεράστια ευθύνη για τη μη λειτουργία του του διοικητικού συμβουλίου της Ένωσης τα δύο τελευταία χρόνια αλλά και για τη μη πραγματοποίηση της ετήσιας γενικής συνέλευσης το προηγούμενο έτος. Η δικαιολογία του προέδρου ήταν το «υψηλό» κόστος της μετακίνησης των εκλεγμένων της Ε.Α.Κ.Π. τη στιγμή που στον οικονομικό απολογισμό παρουσιάστηκαν έξοδα που αφορούσαν άνευ ουσίας δημόσιες σχέσεις και μάλιστα χωρίς να έχουν εγκριθεί από κάποιο διοικητικό συμβούλιο. Τέλος μπροστά στη δικαιολογημένη αγανάκτηση των παρευρισκόμενων για τις περικοπές των αδειών και τις συνεχόμενες επιφυλακές την προηγούμενη αντιπυρική περίοδο προσπάθησαν να παραστήσουν ότι δεν φέρουν καμία ευθύνη για την ενοχή σιωπή τους όταν ήρθε και ψηφίστηκε ο νόμος 4662/20 που προκάλεσε αυτή την κατάσταση.

Αποφασίστηκε επίσης να πραγματοποιηθούν οι εκλογές της Ένωσης την Παρασκευή **10/05** με ηλεκτρονική ψηφοφορία με κάλπη μόνο στην Π.Υ. Μυτιλήνης.

**Συναδέλφισσες συνάδελφοι**

Καλούμαστε να συμμετέχουμε στις εκλογικές διαδικασίες σε μια περίοδο που οι ηγεσίες των περισσότερων συνδικαλιστικών οργανώσεων έχουν παραδώσει αμαχητί τα όπλα ενισχύοντας το κλίμα ηττοπάθειας και απογοήτευσης που είναι πλέον κυρίαρχο στους εργαζόμενους.

Φυσικό επακόλουθο η επίθεση στα εργασιακά δικαιώματα να εντείνεται όλο και περισσότερο αφού καμία κυβέρνηση μέχρι τώρα δεν έχει συναντήσει κάποια αντίσταση παρά μόνο πρόθυμους «εκπροσώπους» εργαζομένων να βάλουν πλάτη να περνάνε αθόρυβα όλοι οι αντιδραστικοί νόμοι και μετά δήθεν να αγανακτούν με την εφαρμογή τους . Πιο πρόσφατη απόδειξη το νέο δόγμα του υπουργείου μας που σκοπό έχει την περαιτέρω εντατικοποίηση της εργασία μας. Είναι πλέον ορατό και από το διάστημα ότι οι δήθεν διαβουλεύσεις και φωτογραφήσεις με διάφορους παράγοντες, οι οποίες συνοδεύονται συνήθως και από μια ανακοίνωση για το καλό κλίμα που επικράτησε, δεν εξαργυρώνονται προς όφελος των εργαζόμενων.

Καλούμαστε συνάδελφοι να επιλέξουμε με ποια συνδικαλιστική διοίκηση θα αντιμετωπίσουμε τις νέες καταστάσεις που ξέρουμε όλοι ότι θα αντιμετωπίσουμε.

Σας καλούμε να στηρίξετε το αγωνιστικό ψηφοδέλτιο της παράταξης μας που αποτελείται από του εξής συναδέλφους.

**ΥΠΟΨΗΦΙΟΙ ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ**

Βατούγιος Χαράλαμπος του Νικολάου

Ζερδελής Χριστόφορος του Ευσταθίου

Καραπέτης Ζαχαρίας του Γεωργίου

Παράλαιμος Ελευθέριος του Νικολάου

Προκοπίου Στυλιανός του Ιγνατίου

Χατζηπαντελής Μενέλαος του Γεωργίου

Χρούσης Χρήστος του Αλέξανδρου

**ΥΠΟΨΗΦΙΟΙ ΓΙΑ ΑΝΤΙΠΡΟΣΩΠΟΙ ΤΗΣ ΟΜΟΣΠΟΝΔΙΑΣ**

Βατούγιος Χαράλαμπος του Νικολάου

Ζερδελής Χριστόφορος του Ευσταθίου

Παράλαιμος Ελευθέριος του Νικολάου

Προκοπίου Στυλιανός του Ιγνατίου

Χρούσης Χρήστος του Αλέξανδρου

**ΥΠΟΨΗΦΙΟΙ ΓΙΑ ΕΞΕΛΕΓΚΤΙΚΗ ΕΠΙΤΡΟΠΗ**

Βαρνάβας Λάμπρος του Παναγιώτη

Τσαχάς Γεώργιος του Ελευθερίου

**ΥΠΟΨΗΦΙΟΙ ΓΙΑ Ν.Τ. ΑΔΕΔΥ**

Βαρνάβας Λάμπρος του Παναγιώτη (ΣΑΜΟΣ)

Βατούγιος Χαράλαμπος του Νικολάου (ΣΑΜΟΣ)

Ζερδελής Χριστόφορος του Ευσταθίου (ΛΕΣΒΟΣ)

Καραπέτης Ζαχαρίας του Γεωργίου (ΣΑΜΟΣ)

Παράλαιμος Ελευθέριος του Νικολάου (ΣΑΜΟΣ)

Προκοπίου Στυλιανός του Ιγνατίου (ΛΕΣΒΟΣ)

Τσαχάς Γεώργιος του Ελευθερίου (ΣΑΜΟΣ)

Χατζηπαντελής Μενέλαος του Γεωργίου (ΛΕΣΒΟΣ)

Χρούσης Χρήστος του Αλέξανδρου (ΣΑΜΟΣ)

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**